title: Директива 2000/28/EО на Европейския парламент и на Съвета от 18 септември 2000 година за изменeние на Директива 2000/12/EО относно започването и упражняването на дейност от кредитни институции

text:
Важна правна забележка

|

32000L0028

Официален вестник n° L 275 , 27/10/2000 стр. 0037 - 0038 специално чешко издание глава 06 том 03 стр. 342  - 343 специално испанско издание глава 06 том 03 стр. 341  - 342 специално унгарско издание глава 06 том 03 стр. 341  - 342 специално литвийско издание глава 06 том 03 стр. 341  - 342 LV.ES глава 06 том 03 стр. 341  - 342 MT.ES глава 06 том 03 стр. 341  - 342 PL.ES глава 06 том 03 стр. 341  - 342 SK.ES глава 06 том 03 стр. 341  - 342 специално словенско издание глава 06 том 03 стр. 341  - 342

		20000918Директива 2000/28/EО на Европейския парламент и на Съветаот 18 септември 2000 годиназа изменeние на Директива 2000/12/EО относно започването и упражняването на дейност от кредитни институцииЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност и по-специално първото и третото изречение от член 47, параграф 2 от него,като взеха предвид предложението на Комисията [1],като взеха предвид становището на Икономическия и социален комитет [2],като взеха предвид становището на Европейската централна банка [3],в съответствие с процедурата, предвидена в член 251 от Договора [4],като имат предвид, че:(1) В съответствие с целите на Договора е желателно да се насърчи хармоничното развитие на дейностите на кредитните институции в Общността и по-конкретно по отношение на издаването на електронни пари.(2) Определени институции ограничават дейността си главно до издаването на електронни пари. За да се избегне нарушаване на конкуренцията между издателите на електронни пари, дори по отношение на прилагането на мерки на паричната политика, е препоръчително тези институции, чрез приемането на конкретни разпоредби, като отчитат своите специфични характеристики, да станат предмет на приложното поле на Директива 2000/12/EО [5].(3) Следователно е препоръчително тези институции също да се включат в определението на кредитни институции, посочено в член 1 от Директива 2000/12/EО.(4) Директива 2000/46/EО на Европейския парламент и на Съвета от 18 септември 2000 г. относно започването, упражняването и разумния надзор над дейността на институциите за електронни пари [6] определя институциите за електронни пари.(5) Е необходимо електронните пари да подлежат на възстановяване, за да се гарантира доверието на държателя,ПРИЕХА НАСТОЯЩАТА ДИРЕКТИВА:Член 1Директива 2000/12/EО се изменя, както следва:1. В член 1, точка 1 първата алинея се заменя със следния текст:"1. "Кредитна институция" означава:a) предприятие, чиято дейност се състои в това, да приема влогове или други платими обратно средства от населението и да отпуска кредити за собствена сметка; илиб) институция за електронни пари по смисъла на Директива 2000/46/EО на Европейския парламент и на Съвета от 18 септември 2000 г. относно започването, упражняването и разумния надзор над дейността на институциите за електронни пари [].2. Към дял V се добавя следният член:"Член 33aЧлен 3 от Директива 2000/46/EО се прилага за кредитни институции."Член 21. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива не по-късно от 27 април 2002 г. Те незабавно уведомяват Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, което приемат в областта, регулирана от настоящата директива.Член 3Настоящата директива влиза в сила в деня на нейното публикуване в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 18 септември 2000 година.За Европейския парламентПредседателN. FontaineЗа СъветаПредседателH. Védrine[1] OВ C 317, 15.10.1998 г., стр. 12.[2] OВ C 101, 12.4.1999 г., стр. 64.[3] OВ C 189, 6.7.1999 г., стр. 7.[4] Становище на Европейския парламент от 15 април 1999 г. (ОВ C 219, 30.7.1999 г., стр. 421), потвърдено на 27 октомври 1999 г., Обща позиция на Съвета от 29 ноември 1999 г. (ОВ C 26, 28.1.2000 г., стр. 12) и Решение на Европейския парламент от 11 април 2000 г. (все още непубликувано в Официален вестник).[5] Директива 2000/12/EО на Европейския парламент и на Съвета от 20 март 2000 г. относно започването и упражняването на дейността на кредитни институции (OВ L 126, 26.5.2000 г., стр. 1).[6] OВ L 275, 27.10.2000 г., стр. 39.[] OВ L 275, 27.10.2000 г., стр. 39."--------------------------------------------------


title: Директива 93/5/ЕИО на Съвета от 25 февруари 1993 година за подпомагане на Комисията и сътрудничество на държавите-членки при научното проучване на въпроси, свързани с храните

text:
Важна правна забележка

|

31993L0005

Официален вестник n° L 052 , 04/03/1993 стр. 0018 - 0021 специално финландско издание: глава 15 том 12 стр. 0087  специално шведско издание: глава 15 том 12 стр. 0087  специално чешко издание глава 15 том 02 стр. 208  - 211 специално испанско издание глава 15 том 02 стр. 208  - 211 специално унгарско издание глава 15 том 02 стр. 208  - 211 специално литвийско издание глава 15 том 02 стр. 208  - 211 LV.ES глава 15 том 02 стр. 208  - 211 MT.ES глава 15 том 02 стр. 208  - 211 PL.ES глава 15 том 02 стр. 208  - 211 SK.ES глава 15 том 02 стр. 208  - 211 специално словенско издание глава 15 том 02 стр. 208  - 211

		19930225Директива 93/5/ЕИО на Съветаот 25 февруари 1993 годиназа подпомагане на Комисията и сътрудничество на държавите-членки при научното проучване на въпроси, свързани с хранитеСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100а от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че завършването и правилното функциониране на вътрешния пазар на храни налага проверка и оценка на научните въпроси, които се отнасят до храните, особено когато тези въпроси засягат човешкото здраве;като има предвид, че потребителите имат правото да се ползват от общностна политика относно храните, която насърчава безопасните храни, особено по отношение на хранителните, микробиологичните и токсикологичните аспекти;като има предвид, че за да подпомогне в изпълнението на тази задача Комисията учреди Научен комитет по храните с Решение 74/234/ЕИО [4];като има предвид, че обикновено е необходимо да се консултира този Комитет по отношение на въпросите за общественото здраве чрез определен брой директиви, като тези за диетичните храни, материалите и артикулите, предназначени да влизат в контакт с храни, добавки, аромати и разтворители за екстракция;като има предвид, че Научният комитет по храните трябва да бъде много по-широко въвлечен в общностните политики, които засягат храните, режима на хранене и общественото здраве;като има предвид, че процесът за постигане на задоволителна научна основа в областите, които се отнасят до безопасността на храните, трябва в интерес на потребителите и промишлеността да бъде независим, прозрачен и ефективен и трябва да отразява ситуацията, съществуваща във всички държави-членки;като има предвид, че за да се гарантира гладкото функциониране на този Комитет, Общността се нуждае от научна подкрепа на държавите-членки;като има предвид, че Общността се нуждае също така от научна подкрепа по други въпроси от обществен интерес, съществени за функционирането на вътрешния пазар, като справянето с инцидентите, свързани със замърсяването на храните и изобщо, когато е необходимо да се установят нови правила, които се отнасят до храни, които могат да окажат влияние върху човешкото здраве;като има предвид, че за да гарантира изпълнението на тези задачи, Комисията трябва да има достъп до информацията, която е на разположение на държавите-членки, и да се подпомага от държавите-членки, които трябва да улесняват изпълнението на нейните задачи;като има предвид, че в държавите-членки съществуват различни органи, чиято задача е да осигурят на правителствата си научна обосновка по въпросите, които се отнасят до храни; като има предвид, че е необходимо да се използват ефективно тези ресурси, за да се подкрепят дейностите на Общността чрез сътрудничество;като има предвид, че държавите-членки предприемат всички необходими мерки, включително финансови мерки в рамките на своите ресурси, за да дадат възможност на компетентните си власти и органи да сътрудничат на Комисията и да ѝ оказват необходимото съдействие при научната проверка на въпроси от обществен интерес, които се отнасят до храни;като има предвид, че следователно трябва да се пристъпи към сближаване на разпоредбите, които регулират тези органи, за да могат да си сътрудничат с Комисията, особено с цел изработване на бъдещи правила, които да гарантират свободното движение на храни, въз основа на всички налични научни данни;като има предвид, че е необходимо да се разширят и засилят правомощията и експертните познания на Научния комитет по храните, по-специално с цел повишаване ефективността на Общността по въпросите на храните;като има предвид, че е необходимо да се предвиди възможността за участие на трети страни в това сътрудничество;като има предвид, че Комисията трябва да носи отговорност за управлението на това сътрудничество, а държавите-членки от своя страна трябва да я подпомагат в тази задача в рамките на Постоянния комитет по храните;като има предвид, че изграждането на вътрешния пазар трябва да повиши участието на Общността в срещите и работата в областта на храните на международни организации, а също така и в двустранните отношения,ПРИЕ НАСТОЯЩАТА ДИРЕКТИВА:Член 11. Държавите-членки предприемат необходимите мерки, за да дадат възможност на компетентните си власти и органи да сътрудничат на Комисията и да ѝ оказват необходимото съдействие при научната проверка на въпроси от обществен интерес, които се отнасят до храни, по-специално в областта на общественото здраве, посредством дисциплини като тези, свързани с медицината, храненето, токсикологията, биологията, хигиената, хранителната технология, биотехнологията, новите храни и процеси, техниките за оценка на риска, физиката и химията.2. (а) Процедурата за сътрудничество по настоящата директива се прилага, когато за даден акт на Съвета се изисква становището на Научния комитет по храните.б) Когато е необходимо, прилагането на процедурата за сътрудничество по настоящата директива към други въпроси, които се отнасят до опазването на здравето и безопасността на хората, произтичащи от консумацията на храни, се решава в съответствие с процедурата по член 5.Член 2Всяка държава-членка посочва властта или органа, които ще отговарят за сътрудничеството с Комисията и за разпределението на работата между съответните институти в държавите-членки по отношение на задачите, определени в член 3, и съответно нотифицира Комисията за това.Комисията публикува в Официален вестник на Европейските общности и актуализира списъка на посочените власти, посочени в предходната алинея.Всяка посочена власт изпраща на Комисията списък с институти, които участват в процедурата по сътрудничество в нейната юрисдикция, както и всички промени в този списък. Комисията разпраща тази информация на гореспоменатите власти и на други заинтересувани страни.Член 31. Основните задачи за изпълнение от институтите, които участват в сътрудничеството, включват онези, изброени в приложението.2. Следните мерки се приемат в съответствие с процедурата по член 5:- установяване на правила за административно управление на сътрудничеството, включително:- мерки за гарантиране на прозрачността на препоръките, направени от Научния комитет по храните,- процедури за представяне и оценка на досиета,- изготвяне и осъвременяване, поне на всеки шест месеца, на опис на задачите и техните приоритети.3. Задачите, които трябва да бъдат изпълнени съгласно описа, приет в съответствие с параграф 2, второ тире, се разпределят съгласно процедурата, предвидена в член 5, въз основа на научни експертни познания и в рамките на наличните ресурсите в държавите-членки.Член 4Комисията може след консултации с властите или органите, посочени в член 2, да покани за участие институти от трети страни, на доброволни начала, при изпълнението на задачите, необходими за осъществяването на целите на настоящата директива, и по-специално на задачите, изброени в член 3, параграф 2, второ тире. Когато институт от трета страна се е съгласил да участва в изпълнението на задачите, Комисията взема под внимание това участие при разпределянето на задачите, предвидени в член 3, параграф 3.В никой случай участието, посочено в първата алинея, не може да доведе до разходи от бюджета на Общността.Член 5Комисията се подпомага от Постоянен комитет по храните, учреден с Решение 69/414/ЕИО [5], наричан по-долу "комитета".Представителят на Комисията внася в комитета проект относно мерките, които трябва да бъдат предприети. Комитетът излиза със становище по проекта в рамките на срок, който председателят може да определи съгласно спешността на въпроса. Становището се приема с мнозинството, предвидено в член 148, параграф 2 от Договора, в случая на решения, които Съветът е приканен да приеме по предложение на Комисията. Гласовете на представителите на държавите-членки в рамките на Комитета се претеглят по начина, изложен в посочения член. Председателят не гласува.Комисията приема предвидените мерки, ако те са в съответствие със становището на Комитета.Ако предвидените мерки не са в съответствие със становището на Комитета или ако не е представено становище, Комисията незабавно представя на Съвета предложение, което се отнася до мерките, които трябва да бъдат взети. Съветът заседава при квалифицирано мнозинство.Ако, след изтичането на срок от три месеца от датата на сезирането на Съвета той не е заседавал, предложените мерки се приемат от Комисията, освен в случаите, когато Съветът се е произнесъл против тези мерки с обикновено мнозинство.Член 6Комисията докладва на Европейския парламент и на Съвета за структурите, работите и ефективността на Научния комитет по храните в рамките на три години от прилагането на настоящата директива и на всеки три години след това.Член 71. Държавите-членки въвеждат в сила законови, подзаконови и административни разпоредби, необходими, за да се съобразят с настоящата директива преди 1 юни 1993 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.Член 8Адресати на настоящата директива са държавите-членки.Съставено в Брюксел на 25 февруари 1993 година.За СъветаПредседателJ. Trøjborg[1] ОВ C 108, 23.4.1991 г., стр. 7, и ОВ C 107, 28.4.1992 г., стр. 13.[2] ОВ C 94, 13.2.1992 г., стр. 286, и Решение от 20 януари 1993 г. (все още непубликувано в Официален вестник).[3] ОВ C 14, 20.1.1992 г., стр. 6.[4] ОВ L 136, 20.5.1974 г., стр. 1.[5] ОВ L 291, 19.11.1969 г., стр. 9.--------------------------------------------------19930225ПРИЛОЖЕНИЕОсновните задачи, които трябва да бъдат изпълнени от институтите, които участват в сътрудничеството, включват:- изготвяне на протоколи за оценка на рисковете, свързани с хранителните компоненти и разработване на методи за хранителна оценка,- оценка на хранителната адекватност на режима на хранене,- проверка на резултатите от тестове, представени на Комисията в приложение на правило на Общността, и изготвяне на монография за оценка от Научния комитет по храните,- провеждане на проучвания за приема на храни, по-специално онези, необходими за определянето или оценката на условията за използване на хранителни добавки или за определянето на пределни стойности за други вещества в храните,- провеждане на изследвания, които се отнасят до компонентите на режимите на хранене в различните държави-членки или до биологични или химични замърсители в храните,- подпомагане на Комисията да изпълни международните ангажименти на Общността, като ѝ осигурява експертни познания по въпросите за безопасността на храните.--------------------------------------------------


title: Директива на Съвета от 24 юли 1979 година за допълнение на приложението към Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати

text:
Важна правна забележка

|

31979L0663

Официален вестник n° L 197 , 03/08/1979 стр. 0037 - 0038 специално гръцко издание: глава 13 том 8 стр. 0182  специално испанско издание: глава 13 том 10 стр. 0138  специално португалско издание глава 13 том 10 стр. 0138  специално финландско издание: глава 13 том 10 стр. 0041  специално шведско издание: глава 13 том 10 стр. 0041  специално чешко издание глава 13 том 005 стр. 348  - 349 специално испанско издание глава 13 том 005 стр. 348  - 349 специално унгарско издание глава 13 том 005 стр. 348  - 349 специално литвийско издание глава 13 том 005 стр. 348  - 349 LV.ES глава 13 том 005 стр. 348  - 349 MT.ES глава 13 том 005 стр. 348  - 349 PL.ES глава 13 том 005 стр. 348  - 349 SK.ES глава 13 том 005 стр. 348  - 349 специално словенско издание глава 13 том 005 стр. 348  - 349

		19790724Директива на Съветаот 24 юли 1979 годиназа допълнение на приложението към Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати(79/663/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и социален комитет [3],като има предвид, че някои типове лампи, пепелници и други декоративни предмети включват стъклени съдове, които съдържат високотоксични течности, вредни или леснозапалими (например тетрахлорметан, трихлоретилен или тетрахлоретилен);като има предвид, че тези предмети не винаги са достатъчно устойчиви и, следователно, могат лесно да се преобръщат, особено от малките деца, което води до счупването на стъкления съд, изтичането на течността и изпускането на токсични или вредни газове, на които децата стават първите жертви; като има предвид, че са станали най-малко два смъртни случая от такъв тип злополуки;като има предвид, че освен това, счупването на такива предмети може да предизвика пожари или експлозии;като има предвид, че за предотвратяване на нови злополуки и по-специално злополуки със смъртен изход, е наложително да се забрани възможно най-бързо на общностно равнище пускането на пазара и употребата на такива предмети, които съдържат опасни течности;като има предвид, че вече постановените от някои държави-членки забрани влияят върху функционирането на общия пазар; като има предвид, че, следователно, е необходимо сближаването на законовите разпоредби на държавите-членки в тази област и поради това да се измени приложението към Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати [4];като има предвид, че освен това задълбочените изследвания показаха, че веществото три-(2,3-дибромпропил) фосфат [CAS № 126-72-7], използвано в производството на огнеустойчиви текстилни изделия и облекла и в частност детски облекла, създава опасности за здравето; като има предвид, че неговата употреба следователно трябва да бъде ограничена;като има предвид, че споменатото по-горе вещество е предмет на правно уреждане в някои държави-членки; като има предвид, че това правно уреждане се различава по отношение на условията за пускане на пазара и за употреба; като има предвид, че тези различия представляват преграда пред търговията и оказват неблагоприятно въздействие върху създаването и функционирането на общия пазар;като има предвид, че в резултат следва да се измени приложението към Директива 76/769/ЕИО също с тази цел,ПРИЕ НАСТОЯЩАТА ДИРЕКТИВА:Член 1Приложението към Директива 76/769/ЕИО се допълва, както следва:а) добавят се следните точки:"3.Течности, като такива или под формата на препарати, описани в приложение I към Директива 67/548/ЕИО на Съвета от 27 юни 1967 г. за сближаване на законовите, подзаконовите и административните разпоредби относно класификацията, опаковането и етикетирането на опасни вещества (1), последно изменена с Директива 79/370/ЕИО (2), в следните категории:силно токсични,токсични,вредни,корозивни,експлозивни,изключително запалими,лесно запалими,запалими,както и всички течности с температура на възпламеняване под 55 °C. | Не се разрешават в декоративни предмети, предназначени да произвеждат светлинни или цветни ефекти посредством различни фази, например при декоративни лампи и пепелници. |4.Три-(2,3-дибромпропил) фосфат CAS № 126-72-7 (Chemical Abstract Service Number). | Не се разрешава в текстилните изделия, предназначени да влизат в контакт с кожата, например, горни облекла, долни облекла и бельо." |б) добавят се следните бележки под линия:"(1) ОВ 196, 16.8.1967 г., стр. 1.(2) ОВ L 88, 7.4.1979 г., стр. 1."Член 21. Държавите-членки въвеждат в сила разпоредбите, необходими за да се съобразят с настоящата директива в срок от дванадесет месеца от нейното нотифициране, и незабавно информират Комисията за това.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Адресати на настоящата директива са държавите-членки.Съставено в Брюксел на 24 юли 1979 година.За СъветаПредседателM. O'Kennedy[1] ОВ C 96, 12.4.1979 г., стр. 3.[2] ОВ C 127, 21.5.1979 г., стр. 69.[3] Становище от 27 юни 1979 г. (все още непубликувано в Официален вестник).[4] ОВ L 262, 27.9.1976 г., стр. 201.--------------------------------------------------


title: Осемнадесета директива 95/34/ЕO на Комисията от 10 юли 1995 година относно адаптиране към постиженията на техническия прогрес на приложения II, III, VI и VII към Директива 76/768/ЕИО на Съвета относно сближаването на законодателствата на държавите-членки, свързани с козметичните продуктиТекст от значение за ЕИП.

text:
               13/ 16

               BG

               Официален вестник на Европейския съюз

               104

         31995L0034

               L 167/19

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ОСЕМНАДЕСЕТА ДИРЕКТИВА 95/34/ЕO НА КОМИСИЯТА

   от 10 юли 1995 година
   относно адаптиране към постиженията на техническия прогрес на приложения II, III, VI и VII към Директива 76/768/ЕИО на Съвета относно сближаването на законодателствата на държавите-членки, свързани с козметичните продукти
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 година относно сближаването на законодателствата на държавите-членки, свързани с козметичните продукти (1), последно изменена с Директива 94/32/ЕО на Комисията (2), и по-специално член 8, параграф 2 от нея,
   след консултации с Научния комитет по козметология,
   като има предвид, че фурокумарините са признати за фотомутагенни и фотокарциногенни; като има предвид, че Научният комитет по козметология не е в състояние да заключи въз основа на наличната научна, техническа и епидемиологична информация дали връзката между защитните филтри и фурокумарините гарантира безопасна защита срещу слънцето в слънцезащитните продукти и бронзиращи продукти, съдържащи фурокумарини над определено минимално ниво; като има предвид, че с цел да се опази общественото здраве е необходимо до се ограничи съдържанието на фурокумарини под 1 mg/kg в тези продукти;
   като има предвид, че 4-терт-бутил-3-метокси-2,6-динитротолуен (Musk Ambrette) е признат за силен фотоалерген; като има предвид, че въз основа на най-новите постижения на науката употребата на това вещество в козметичните продукти представлява риск за човешкото здраве, поради което е необходимо то да бъде забранено;
   като има предвид, че токсикологичната оценка на диизобутил-фенокси-етокси-етилдиметилбенил-амониев хлорид (Бензетон) показва, че тази съставка е токсична в голяма степен; като има предвид, че когато тази съставка се използва в козметични продукти, границата на безопасността за човешкото здраве е незадоволителна; като има предвид, че поради тази причина е необходимо да се забрани нейната употреба;
   като има предвид, че клетките, тъканите или продуктите с човешки произход могат да предават болестта на Кройцфелд-Якоб, човешката форма на „спонгиформна енцефалопатия по говедата“ (СЕГ), както и някои вирусни заболявания; като взема предвид, че поради това е необходимо, въз основа на сегашното състояние на научните познания, да се забрани тяхната употреба в козметичните продукти;
   като има предвид, че най-новите токсикологични изследвания сочат, че 3,3-бис(4-хидроксифенил) фталид (фенолфталеин) показва несъмнен кластогенен ефект in vitro; като има предвид, че границата на безопасността за човешкото здраве е занижена, особено що се отнася до децата; като има предвид, че поради тази причина е необходимо да се забрани употребата му;
   като има предвид, че въз основа на най-новите постижения на науката и техниката употребата на 2-циано-3,3-дифенилакрилова киселина, 2-етилхексил естер като ултравиолетов филтър в козметичните продукти може да бъде разрешена;
   като взе предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите за премахване на техническите пречки в търговията с козметични продукти,
   ПРИЕ НАСТОЯЩАТА ДИРЕКТИВА:
   Член 1
   Директива 76/768/ЕИО се изменя съгласно приложението към настоящия акт.
   Член 2
   1.   Държавите-членки предприемат всички необходими мерки, за да осигурят, че по отношение на веществата, посочени в приложението, считано от 1 юли 1996 г., нито производителите, нито вносителите, установени в Общността могат да пускат на пазара продукти, които не са съобразени с изискванията на настоящата директива.
   2.   Държавите-членки предприемат необходимите мерки, за да осигурят, че продуктите, посочени в параграф 1, съдържащи веществата, посочени в приложението, не могат да бъдат продавани или доставяни на крайния потребител след 30 юни 1997 г.
   Член 3
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 30 юни 1996 г. Те уведомяват незабавно Комисията за това.
   Когато държавите-членки приемат тези разпоредби, в тях се съдържа позоваване на настоящата директива или те се придружават от такова позоваване по времето на официалното им публикуване. Правилата за това позоваване се приемат от държавите-членки.
   2.   Държавите-членки съобщават на Комисията текстовете на разпоредбите от националните си законодателства, приети от тях в областта, която е предмет на настоящата директива.
   Член 4
   Настоящата директива влиза в сила на третия ден след публикуването ѝ в Официален вестник на Европейските общности.

   Член 5
   Адресати на настоящата директива са държавите-членки.

      Съставено в Брюксел на 10 юли 1995 година.

            За Комисията

         Emma BONINO

            Член на Комисията

      (1)  ОВ L 262, 27.9.1976 г., стр. 169.

      (2)  ОВ L 181, 15.7.1994 г., стр. 31.
   ПРИЛОЖЕНИЕ
   В приложенията към Директива 76/768/ЕИО се внасят следните изменения:

               1.

               Приложение II:

                           а)

                           пореденен номер 358 се замества със следния номер:
                           358.   Фурокумарини (напр. триоксизалан*, 8-метоксипсорален, 5-метоксипсорален), с изключение на нормалното съдържание в използваните естествени етерични масла.
                           В слънцезащитните и бронзиращи продукти съдържанието на фурокумарини трябва да бъде под 1 mg/kg“

                           б)

                           Прибавят се следните номера:
                           414.   4-терт-бутил-3-метокси-2,6-динитротолуен (Musk Ambrette)
                           415.   Диизобутил-фенокси-етокси-етилдиметилбенил-амониев хлорид (Бензетониев хлорид)
                           416.   Човешки клетки, тъкани или продукти
                           417.   3,3-бис(4-хидроксифенил) фталид (Фенолфталеин)“

               2.

               В приложение III, част 2, референтен номер 3 се заличава.

               3.

               Приложение VI, част 2:

                           а)

                           пореден номер 15 се заличава.

                           б)

                           изразът „30.6.1995 г.“ в поредни номера 2, 16, 21, 29 и 30 се заменя с израза „30.6.1996 г.“.

               4.

               Приложение VII:

                           а)

                           В част 1 се прибавя следният пореден номер:

                                       „a

                                       б

                                       в

                                       г

                                       д

                                       10

                                       2-циано-3,3-дифенилакрилова киселина, 2-етилхексил естер (октокрилен)

                                       10 % (изразено като киселина)“

                           б)

                           В част 2, „30.6.1995 г.“ в поредни номера 2, 5, 6, 12, 13, 17, 25, 26, 29, 32, 33 и 34 се заменя с „30.6.1996 г.“.


title: Директива 94/72/ЕО на Съвета от 19 декември 1994 година за изменение на Директива 91/439/ЕИО относно свидетелствата за управление на моторни превозни средства

text:
Важна правна забележка

|

31994L0072

Официален вестник n° L 337 , 24/12/1994 стр. 0086 - 0086 специално финландско издание: глава 7 том 5 стр. 0188  специално шведско издание: глава 7 том 5 стр. 0188  специално чешко издание глава 07 том 002 стр. 238  - 238 специално испанско издание глава 07 том 002 стр. 238  - 238 специално унгарско издание глава 07 том 002 стр. 238  - 238 специално литвийско издание глава 07 том 002 стр. 238  - 238 LV.ES глава 07 том 002 стр. 238  - 238 MT.ES глава 07 том 002 стр. 238  - 238 PL.ES глава 07 том 002 стр. 238  - 238 SK.ES глава 07 том 002 стр. 238  - 238 специално словенско издание глава 07 том 002 стр. 238  - 238

		19941219Директива 94/72/ЕО на Съветаот 19 декември 1994 годиназа изменение на Директива 91/439/ЕИО относно свидетелствата за управление на моторни превозни средстваСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Акта относно условията за присъединяване на Кралство Норвегия, Република Австрия, Република Финландия, Кралство Швеция и измененията към договорите, на които се основава Европейският съюз [1], наричан по-долу "Акт за присъединяване от 1994 г.", и по-специално член 169 от него,като взе предвид предложението на Комисията,като има предвид, че свидетелствата за управление на моторни превозни средства във Финландия и Швеция представляват изработени от пластмаса карти; като има предвид, че поради нерешените фактори за други модели свидетелства за управление на моторни превозни средства в Общността, Република Финландия и Кралство Швеция следва също да бъдат упълномощени да продължат да издават свидетелства за управление на моторни превозни средства на базата на техния сегашен модел до 31 декември 1997 г.; като има предвид, че Директива 91/439/ЕИО [2] следва да бъде изменена впоследствие;като има предвид, че по силата на член 2, параграф 3 от Акта за присъединяване от 1994 г. институциите на Европейската общност могат да предприемат преди присъединяването мерките, посочени в член 169 от Акта за присъединяване, като тези мерки, подлежащи на одобрение, влизат в сила от датата на влизане в сила на споменатия Договор,ПРИЕ НАСТОЯЩАТА ДИРЕКТИВА:Член 1В член 1, параграф 1 от Директива 91/439/ЕИО се добавя следната фраза:"Все пак, Република Финландия и Кралство Швеция могат да продължат да издават свидетелства за управление на моторни превозни средства на базата на техния сегашен модел до 31 декември 1997 г."Член 2Настоящата директива влиза в сила от датата на влизане в сила на Акта за присъединяване от 1994 г.Член 3Адресати на настоящата директива са държавите-членки.Съставено в Брюксел на 19 декември 1994 година.За СъветаПредседателK. Kinkel[1] ОВ С 241, 29.8.1994 г., стр. 21.[2] ОВ L 237, 24.8.1991 г., стр. 1.--------------------------------------------------